Առեստ

Առեստ, ավան (գյուղաքաղաք) Մեծ Հայքի Վասպուրական աշխարհամասի Առբերանի գավառում, Վանա լճի հյուսիս–արևելյան ափին, Առեստի (հետագայում՝ Բանդիմահի) գետաբերանի մոտ։

Արշակունիների ժամանակ Առեստավանում եղել է արքունական ձկնորսարան, ուր որսվում էր տառեխ։ Ձկան մի մասը սպառվում էր երկրի ներսում, մյուսը, աղ դրած կամ ապխտած, արտահանվում։ Առեստավանի ավերակները գտնվում են այժմյան Առնիստ գյուղից արևելք։

Գրականություն 
 Երեմյան Ս. Տ., Հայաստանը ըստ «Աշխարհացոյց»–ի, Ե., 1963։

Ծանոթագրություններ 

Առբերանի գավառի բնակավայրեր
Մուրադիեի շրջանի համայնքներ